CELEX: 22007D0075
Language: ro
Date: 2007-07-06 00:00:00
Title: Decizia nr. 75/2007 a Comitetului mixt al SEE din 6 iulie 2007 de modificare a anexei I (Chestiuni veterinare și fitosanitare) la Acordul SEE

13.12.2007   
            
            
               RO
            
            
               Jurnalul Oficial al Uniunii Europene
            
            
               L 328/10
            
         
      DECIZIA NR. 75/2007 A COMITETULUI MIXT AL SEE
   
   din 6 iulie 2007
   de modificare a anexei I (Chestiuni veterinare şi fitosanitare) la Acordul SEE
   COMITETUL MIXT AL SEE,
   având în vedere Acordul privind Spaţiul Economic European, astfel cum a fost modificat prin Protocolul de adaptare a Acordului privind Spaţiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa I la acord a fost modificată prin Decizia nr. 143/2006 a Comitetului mixt al SEE din 8 decembrie 2006 (1).
            
         
               (2)
            
            
               Decizia 2006/335/CE a Comisiei din 8 mai 2006 de autorizare a Republicii Polone să interzică utilizarea pe teritoriul său a 16 soiuri de porumb modificate genetic cu modificarea genetică MON 810 prevăzută în Catalogul comun al soiurilor de plante agricole, în temeiul Directivei 2002/53/CE a Consiliului (2) trebuie să fie încorporată în acord.
            
         
               (3)
            
            
               Decizia 2006/338/CE a Comisiei din 8 mai 2006 de autorizare a Republicii Polone să interzică utilizarea pe teritoriul său a anumitor soiuri de porumb prevăzute în Catalogul comun al soiurilor de plante agricole, în temeiul Directivei 2002/53/CE a Consiliului (3) trebuie să fie încorporată în acord.
            
         
               (4)
            
            
               Directiva 2006/124/CE a Comisiei din 5 decembrie 2006 de modificare a Directivei 92/33/CEE a Consiliului privind comercializarea răsadurilor de legume şi a materialului săditor de legume, altul decât seminţele, precum şi a Directivei 2002/55/CE a Consiliului privind comercializarea seminţelor de legume (4) trebuie să fie încorporată în acord.
            
         
               (5)
            
            
               Directiva 2006/127/CE a Comisiei din 7 decembrie 2006 de modificare a Directivei 2003/91/CE a Comisiei de stabilire a normelor de aplicare a dispoziţiilor articolului 7 din Directiva 2002/55/CE a Consiliului privind numărul minim de caracteristici care trebuie examinate şi condiţiile minime necesare pentru examinarea anumitor soiuri de legume (5) trebuie încorporată în acord.
            
         
               (6)
            
            
               Decizia 2006/934/CE a Comisiei din 14 decembrie 2006 privind continuarea în 2007 a testelor şi a analizelor comparative comunitare începute în 2005 cu privire la seminţele şi materialul de înmulţire al Asparagus officinalis L., în conformitate cu Directiva 2002/55/CE a Consiliului (6), trebuie încorporată în acord.
            
         
               (7)
            
            
               Decizia 2007/66/CE a Comisiei din 18 decembrie 2006 privind organizarea unui experiment temporar în temeiul Directivei 66/401/CEE a Consiliului cu privire la creşterea greutăţii maxime a loturilor anumitor seminţe de plante furajere (7) trebuie încorporată în acord,
            
         DECIDE:
   Articolul 1
   Capitolul III din anexa I la acord se modifică după cum urmează:
   
               1.
            
            
               La punctul 12 (Directiva 2002/55/CE a Consiliului) în partea 1 se adaugă următoarea liniuţă:
               
                           „—
                        
                        
                           
                              32006 L 0124: Directiva 2006/124/CE a Comisiei din 5 decembrie 2006 (JO L 339, 6.12.2006, p. 12).”
                        
                     
         
               2.
            
            
               La punctul 15 (Directiva 2003/91/CE a Comisiei) în partea 1 se adaugă următorul text:
               „, astfel cum a fost modificată prin:
               
                           —
                        
                        
                           
                              32006 L 0127: Directiva 2006/127/CE a Comisiei din 7 decembrie 2006 (JO L 343, 8.12.2006, p. 82).”
                        
                     
         
               3.
            
            
               După punctul 46 (Directiva 2006/47/CE a Comisiei) din partea 2 se introduc următoarele puncte:
               
                           „47.
                        
                        
                           
                              32006 D 0335: Decizia 2006/335/CE a Comisiei din 8 mai 2006 de autorizare a Republicii Polone să interzică utilizarea pe teritoriul său a 16 soiuri modificate genetic de porumb cu modificarea genetică MON 810 prevăzută în Catalogul comun al soiurilor de plante agricole, în temeiul Directivei 2002/53/CE (JO L 124, 11.5.2006, p. 26).
                        
                     
                           48.
                        
                        
                           
                              32006 D 0338: Decizia 2006/338/CE a Comisiei din 8 mai 2006 de autorizare a Republicii Polone să interzică utilizarea pe teritoriul său a anumitor soiuri de porumb prevăzute în Catalogul comun al soiurilor de plante agricole, în temeiul Directivei 2002/53/CE a Consiliului (JO L 125, 12.5.2006, p. 31).
                        
                     
                           49.
                        
                        
                           
                              32006 D 0934: Decizia 2006/934/CE a Comisiei din 14 decembrie 2006 privind continuarea în 2007 a testelor şi a analizelor comparative comunitare începute în 2005 cu privire la seminţele şi materialul de înmulţire al Asparagus officinalis L., în conformitate cu Directiva 2002/55/CE a Consiliului (JO L 355, 15.12.2006, p. 104).
                        
                     
                           50.
                        
                        
                           
                              32007 D 0066: Decizia 2007/66/CE a Comisiei din 18 decembrie 2006 privind organizarea unui experiment temporar în temeiul Directivei 66/401/CEE a Consiliului cu privire la creşterea greutăţii maxime a loturilor anumitor seminţe de plante furajere (JO L 32, 6.2.2007, p. 161).”
                        
                     
         Articolul 2
   Textele Directivelor 2006/124/CE, 2006/127/CE şi ale Deciziilor 2006/335/CE, 2006/338/CE, 2006/934/CE şi 2007/66/CE în limbile islandeză şi norvegiană, care urmează să fie publicate în suplimentul SEE al Jurnalului Oficial al Uniunii Europene, sunt autentice.
   Articolul 3
   Prezenta decizie intră în vigoare la 7 iulie 2007, cu condiţia să se fi efectuat toate notificările prevăzute la articolul 103 alineatul (1) din acord către Comitetul mixt al SEE (8).
   Articolul 4
   Prezenta decizie se publică în secţiunea SEE şi în suplimentul SEE ale Jurnalului Oficial al Uniunii Europene.
   
      Adoptată la Bruxelles, 6 iulie 2007.
      
         
            Pentru Comitetul mixt al SEE
         
         
            Preşedintele
         
         Stefán Haukur JÓHANNESSON
         
      
   
   
      (1)  JO L 89, 29.3.2007, p. 9.
   
      (2)  JO L 124, 11.5.2006, p. 26.
   
      (3)  JO L 125, 12.5.2006, p. 31.
   
      (4)  JO L 339, 6.12.2006, p. 12.
   
      (5)  JO L 343, 8.12.2006, p. 82.
   
      (6)  JO L 355, 15.12.2006, p. 104.
   
      (7)  JO L 32, 6.2.2007, p. 161.
   
      (8)  Nu au fost semnalate obligaţii constituţionale.